《次韵仇仁近有怀见寄十首》
元代·方回

我能纳禄君辞聘，大觉蓑衣胜袞衣。
有径弗行缘畏险，无形可见要研几。
就令枵腹常亡赖，尽胜枯骸永不归。
何限戟门委荒草，高堂犹记旧巍巍。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。